OpenLLM-France/wikimedia huggingface dataset:
# Guigó de Girona

Guigó o Guiu fou bisbe de Girona del 908 a una data posterior al 923.
El 897, Guigó, encara clergue d'Arle estava amb l'arquebisbe d'Arle Rostany però el 20 de novembre de 908 fou consagrat bisbe de Girona pels arquebisbes Arnust de Narbona, Nantigís d'Urgell i Toderic de Barcelona, i hauria vingut de la cort reial i seria per tant un legitimista que va haver de buscar fora de Provença el lloc pel qual la seva noblesa el feia mereixedor davant el conflicte que oposava l'antiga noblesa als borgonyons. Arranjada la crisi el 922/923, donà a la catedral d'Arle el seu alou de l'abadia de Saint-André de la Cappe, i tot el que li venia del seu nebot difunt Daliló, però amb la condició que el seu altre nebot el clergue d'Arle, Arnoux, l'havia de posseir fins que arribés, si Déu volia, al rang d'arquebisbe.
El 935 fou l'encarregat de consagrar l'església del monestir de Sant Quirze de Colera a precs de l'abat Manuel. El 18 de gener de 939 apareix mencionat per última vegada com a bisbe en la documentació conservada.

## Referències

* 1 2 Ordeig i Mata, Ramon «Precisions sobre l'episcopologi de Girona dels segles VIII-X». Annals de l’Institut d’Estudis Gironins, 45, 2004, pàg. 471-482 [Consulta: 19 juliol 2021].
* ↑ Poly, Jean-Pierre. La Provence et la société féodale 879-1166 (en francès), p. 22.
* ↑ Badia i Homs, Joan. L'arquitectura medieval a l'Empordà, vol. II-B. 2a ed.. Girona: Diputació Provincial de Girona, 1985, p. 156-178, 182-190 i 600-605.

## Enllaços externs

* «Guigó de Girona». Gran Enciclopèdia Catalana. Barcelona: Grup Enciclopèdia Catalana.
# Guijo de Galisteo

Guijo de Galisteo és un municipi de la província de Càceres, a la comunitat autònoma d'Extremadura (Espanya).
El diumenge 3 de juny de 2012, fou especialment ressaltat per la premsa internacional a causa dels resultats del referèndum que s'hi celebrà. La consulta girà al voltant de quin hauria de ser el destí de 15.000 euros del pressupost local, essent l'opció escollida majoritàriament les curses de braus (241 vots) en detriment de la creació de llocs de treball temporal (181 vots).

## Referències

* ↑ «La premsa internacional, impactada pel poble espanyol que prefereix els toros a la feina». Vilaweb, 05-06-2012. [Consulta: 5 juny 2012].
# Guihulngan

Guihulngan és un municipi de la província de Negros Oriental, a la regió filipina de les Visayas Centrals. Segons les dades del cens de l'any 2007 té una població de 91.358 habitants distribuïts en una superfície de 388,56 km².

## Divisió administrativa

Guihulngan està políticament subdividit en 33 barangays.
| Bakid Balogo Banwaque Basak Binobohan Buenavista Bulado Calamba Calupa-an Hibaiyo Hilaitan | Hinakpan Humayhumay Imelda Kagawasan Linantuyan Luz Mabunga Magsaysay Malusay Maniak Mckinley | Nagsaha Padre Zamora Plagatasanon Planas Poblacion Sandayao Tacpao Tinayunan Beach Tinayunan Hill Trinidad Villegas |
# Gioacchino Ventura

Gioacchino Ventura (Palerm, 8 de desembre de 1792 - Versalles, 2 d'agost de 1861), nom complet Gioacchino Ventura di Raulica, fou un religiós, filòsof, teòleg i predicador sicilià.
Fou general de l’orde dels teatins. Home d’idees liberals i democràtiques en política i partidari del tradicionalisme en filosofia, exercí una gran influència en el moviment nacionalista sicilià. Exiliat a París, hi tingué molt d’èxit com a predicador.

## Referències

* 1 2 «Gioacchino Ventura di Raulica». CEI - Ufficio Nazionale per i beni culturali ecclesiastici e l'edilizia di culto. [Consulta: 21 setembre 2022].
# Giralt

«Giralt» té aquests significats:
* Giralt o Gerard, nom de persona
* Torre Giralt, casa de Sant Joan Despí (Baix Llobregat)
* Biografies:
** Casimir Giralt i Bullich (Barcelona 1883 - 1957), advocat i polític
** Daniel Giralt-Miracle i Rodríguez (Barcelona, 1944), crític, historiador de l'art i professor
** Emili Giralt i Raventós (Vilafranca del Penedès, 1927 - Barcelona, 2008), historiador català
** Ernest Giralt i Lledó (Viladecans, 1948), professor del departament de química orgànica la Universitat de Barcelona
** Francesc Giralt i Prat, enginyer químic català
** Lluís Giralt i Vidal (Sant Pere de Ribes, 1964), alcalde de Sant Pere de Ribes
** Jaume Giralt
** Josep Giralt i Balagueró, director del Museu de Lleida
** Josep Giralt i Ciurana, jugador d'hoquei patins
** Narcís Giralt i Sallarès (Sabadell, 1846 - 1925), professor de teoria de teixits i pintor català
** Pere Giralt Alemany (Vilanova i la Geltrú, 1856 - L'Havana, 1924), periodista i escriptor
** Ricard Giralt Miracle (Barcelona, 1911 – 1994), il·lustrador, dissenyador gràfic i tipògraf català
# Girard (Kansas)

Girard és una població dels Estats Units a l'estat de Kansas. Segons el cens del 2000 tenia 2.773 habitants.

## Demografia

Segons el cens del 2000, Girard tenia 2.773 habitants, 1.063 habitatges, i 723 famílies. La densitat de població era de 563,5 habitants/km².
Dels 1.063 habitatges en un 32,4% hi vivien nens de menys de 18 anys, en un 53,2% hi vivien parelles casades, en un 11,4% dones solteres, i en un 31,9% no eren unitats familiars. En el 28,2% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,8% tenia menys de 18 anys, un 9,4% entre 18 i 24, un 25,9% entre 25 i 44, un 19,8% de 45 a 60 i un 20,1% 65 anys o més.
L'edat mediana era de 38 anys. Per cada 100 dones de 18 o més anys hi havia 90,2 homes.
La renda mediana per habitatge era de 32.847 $ i la renda mediana per família de 37.014 $. Els homes tenien una renda mediana de 26.431 $ mentre que les dones 20.682 $. La renda per capita de la població era de 16.668 $. Entorn del 8,1% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Girard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Girard». American Fact Finder. Oficina del Cens dels Estats Units, 12-01-2010.
# Gloria Bird

Gloria Bird (Washington, 1951) és una escriptora estatunidenca d'ètnia spokane. Es graduà en literatura a la Universitat de Portland (Oregon), i ha estat un dels membres fundadors de la Northwest Native American Writers Association. Ha editat la revista Wicazo Sa Review i és membre de la Wakiknabe Theater Company. Ha escrit Full moon on the reservation (1993), The river of History (1997) i Reinventing the enemy's language (1997) amb Joy Harjo.

## Enllaços externs

* Biografia
# Gymnothorax prolatus

Gymnothorax prolatus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 37,1 cm de longitud total.

## Distribució geogràfica

Es troba al nord de Taiwan.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gymnothorax randalli

Gymnothorax randalli és una espècie de peix de la família dels murènids i de l'ordre dels anguil·liformes.

## Morfologia

Les femelles poden assolir els 36,3 cm de longitud total.

## Distribució geogràfica

Es troba a l'Índic i al Pacífic.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gualchos

Gualchos és un municipi de la Província de Granada, amb una superfície de 30,98 km², una població de 2294 habitants (2004) i una densitat de població de 84,60 hab/km².
# Giuseppe Pinto

Giuseppe Pinto (Noci, 26 de maig de 1952) és un arquebisbe i diplomàtic italià al servei de la Santa Seu.

## Biografia

Nascut el 26 de maig de 1952 a Noci, una localitat italiana de la província de Bari. És ordenat sacerdot l'1 d'abril de 1978. Doctor en Dret Canònic, va ingressar al servei diplomàtic de la Santa Seu, el 1984
El 4 de desembre de 2001 és designat Nunci Apostòlic al Senegal, Mali, Guinea Bissau i Cap Verd, i delegat apostòlic a Mauritània, sent nomenat també Arquebisbe Titular d'Anglona. Va rebre la consagració episcopal el 6 de gener de 2002 en la Basílica de Sant Pere pel Papa Joan Pau II.
El 5 de febrer de 2002 és nomenat Nunci Apostòlic pels estats de Mali, Cap Verd i Guinea Bissau. El 6 de desembre de 2007, el Papa Benet XVI el nomena Nunci Apostòlic a Xile, càrrec que ocupà fins al 10 de maig de 2011, quan és nomenat Nunci Apostòlic a les Filipines.

## Referències

* ↑ «Monseñor Giuseppe Pinto, nuncio apostólico en Chile». Zenit, 06-12-2007 [Consulta: 23 juliol 2016].
* ↑ «Mons. Giuseppe Pinto, nuevo Nuncio Apostólico en Chile» (en español). , 06-12-2007 [Consulta: 28 desembre 2010]. «El Papa Benedicto XVI nombró como nuevo representante en Chile al arzobispo italiano Giuseppe Pinto, informó hoy la Santa Sede.» Arxivat 2016-08-19 a Wayback Machine.
* ↑ «Papa designó Nuncio Apostólico para Chile al titular en Ruanda». La Nación, 15-07-2011 [Consulta: 23 juliol 2016].
# Gérard Janvion

Gérard Janvion (nascut el 21 d'agost de 1953 a Fort-de-France, Martinica) és un futbolista internacional francès retirat que va jugar defensa.
Destacà als clubs AS Saint-Étienne i Paris Saint-Germain FC, i a la selecció francesa.

## Palmarès

* Ligue 1 (4):
** 1973–74, 1974–75, 1975–76, 1980–81
* Coupe de France (3):
** 1973–74, 1974–75, 1976–77

## Referències

* ↑ (francès) French Football Federation Profile
* ↑ Career stats – AS Saint-Étienne
* ↑ Gérard Janvion a National-Football-Teams.com (anglès)
* ↑ Record at FIFA Tournaments Arxivat 2015-04-07 a Wayback Machine. – FIFA
# Gyeongnam Football Club

El Gyeongnam Football Club és un club de futbol sud-coreà de la ciutat de Changwon, a la província de Gyeongsangnam-do.

## Història

El club va ser fundat l'any 2005 i ingressà a la K-League l'any 2006.

## Palmarès

Sense títols destacats

## Futbolistes destacats

* Kim Do-Keun
* Shin Byung-Ho
* Jung Kyung-Ho
* Kim Jin-Yong
* Kim Dong-Chan
* Kim Sung-Kil
* Jung Yoon-Sung
* Seo Sang-Min
* Park Jae-Hong
* Kim Byung-Ji
* Kim Dong-Hyun
* Santos
* Cabore
* Popo
* Índio
* Harry
* Kazuyuki Toda

## Entrenadors

| Nom | Inici | Fi |
| Park Hang-Seo | 2005 | 2007 |
| Cho Kwang-Rae | 2007 | Present |

## Enllaços externs

* (coreà) Web oficial
* (anglès) Gyeongnam FC a ROKfootball.com Arxivat 2008-07-03 a Wayback Machine.
# GyazMail

GyazMail és un programa de correu electrònic de japonès per a Mac OS X. Orientat als usuaris, combina l'aspecte i sensació (la integració, segons sembla ...) com una aplicació Mail.app (el programari per defecte del Mac OS X) amb la potència de les aplicacions que han demostrat a si mateixos com Eudora, PowerMail o Thunderbird. GyazMail és shareware.
La versió 1.0.1 fou llençada en 2003, i des de la versió 1.5, suporta IMAP GyazMail, tot i ser la millora de l'aplicació, en particular pel que fa a la velocitat. L'absència d'aquesta aplicació és el que ha tingut molts usuaris (més probabilitats d'utilitzar IMAP) per examinar aquest programari. La versió 1.6.3 es va publicar en novembre de 2019.

## Referències

* ↑ «GyazMail 1.2 review». Macword, 31-03-2005.
* ↑ «GyazMail» (en anglès). gyazsquare. Arxivat de l'original el 14 de setembre 2020. [Consulta: 4 octubre 2020].

## Enllaços externs

* Hirakawa, Goichi. «GyazMail, Sitio oficial». [Consulta: 1r març 2009].
# Guinevere Turner

Guinevere Turner (Boston, Massachusetts, 23 de maig de 1968) és una actriu, directora i guionista estatunidenca. Es va estrenar a la pantalla gran amb la pel·lícula Go Fish, que va coescriure amb la seva parella en aquell moment, la directora Rose Troche, i que després protagonitzaria. La seva filmografia principal inclou títols com Go Fish (1994), The Watermelon Woman (1996), Chasing Amy (1997), Dogma (1999), American Psycho (2000) i The Notorious Bettie Page (2005). També va fer de guionista i actriu en la sèrie de televisió The L Word (2004-2005).

## Biografia

Entre altres pel·lícules, ha encarnat l'any 1997 en la pel·lícula BDSM / fetitxista Preaching to the Perverted el paper de Tanya Cheex, una dominatriu novaiorquesa.
Guinevere Turner i la realitzadora de la pel·lícula I Shot Andy Warhol, Mary Harron, escrigueren el guió que va ser finalment seleccionat per a l'adaptació cinematogràfica de la novel·la de Bret Easton Ellis American Psycho. Fa una breu aparició a la pel·lícula.
Ha fet també diverses aparicions en la sèrie televisada americana The L Word, de la qual ha estat guionista durant les dues primeres temporades. El 2005, Turner ha escrit el guió de la pel·lícula BloodRayne realitzat per Uwe Boll, i el de The Notorious Bettie Page, amb la realitzadora Mary Harron.
Va ser entrevistada en ''T'as de beaux yeux, chéri'' d'André Schäfer.

## Filmografia

* 1994: Go Fish: Camille 'Max' West
* 1996: The Watermelon Woman: Diana
* 1997: Preaching to the Perverted: Tanya Cheex
* 1997: Kiss Me, Guido: la lesbiana indignada
* 1997: Latin Boys Go to Hell: Sombra
* 1997: Chasing Amy: La cantant
* 1998: Dante's View: June Darien
* 1999: Rick & Steve: The Happiest Gay couple in All the World: Echinacea
* 1999: Dogma: Esperant el bus
* 1999: Treasure Island: Evelyn
* 2000: American Psycho: Elizabeth
* 2001: The Safety of Objects (veus): Tani
* 2001: Fluffer: Video Store Clerk
* 2002: Stray Dogs: Darla Carter
* 2002: Pipe Dream: Diane Beltrami
* 2002: Junk: Mary
* 2003: Seahorses: Amanda
* 2003: Hummer: Guin
* 2005: Hung: Ruby
* 2005: Beyond Lovely: Lovely
* 2005: Dani and Alice: Olivia
* 2005: Frozen Smile: Dona a la sorra
* 2007: Don't Go (TV): Melody
* 2007: In the Spotlight: Luck, Kate Lady
* 2007: Itty Bitty Titty Committee: Marcy Maloney
* 2008: Little Mutinies: Ginger
* 2004-2009: The L Word (sèrie TV, 4 episodis): Gabby Deveaux
* 2010: The Owls: Iris
* 2011: The Nine Lives of Chloe King (sèrie televisiva): Waitress
* 2011: Feed (sèrie televisiva): Keira
* 2013: Who's Afraid of Vagina Wolf?: Penelope / Martha
* 2013: Kitty Bainbridge is Dead (curt): Kitty Bainbridge
* 2014: I Am One (curt): Nancy
* 2014: Crazy Bitches: Belinda
* 2014: The Night Is Ours (curt): Mrs. Wolfson
* 2014: Jen Foster: She
* 2015: Any Tom, Dick, or Harry (telefilm): Mindy Hale
* 2015: Wedlocked (curt): Dr. Turner
* 2015: Spare Parts (curt): Sandy
* 2015: Hide the Sausage (curt): Frisky
* 2016: Angelino Heights (sèrie televisiva): Joan
* 2016: Superpowerless: Marie
* 2016: Bruising for Besos: la cambrera lesbiana
* 2016: Everlasting: Irena
* 2017: Crazy Bitches/Get Crazier: Rhea Alcott Thomas

## Referències

* ↑ The New York Times (anglès)
# Heartland Football Club

El Heartland Football Club és un club nigerià de futbol de la ciutat d'Owerri.

## Història

Evolució del nom:
* 1976: Spartans FC
* 1985: Iwuanyanwu Nationale FC (en agafar el control del club Emmanuel Iwuanyanwu)
* 2006: Heartland FC (el govern de l'estat d'Imo obté el control del club)

## Palmarès

* Lliga nigeriana de futbol:
** 1987, 1988, 1989, 1990, 1993
* Copa nigeriana de futbol:
** 1988, 2011, 2012
* Supercopa nigeriana de futbol:
** 2011, 2012
* Lliga de Campions de la CAF
** Finalista el 1988

## Jugadors destacats

* Abiodun Baruwa
* Vincent Enyeama
* Emeka Ifejiagwa
* Benedict Iroha
* Uche J Ekeocha
* Finidi George
* Nwankwo Kanu
* Ajibade Kunde Babalade
* Chidi Nwanu
* Paul Obiefule
* Mobi Oparaku
* Uche Okechukwu
* Isaac Okoronkwo
* Thompson Oliha
* Mobi Oparaku
* Arinze Ewenike
* Ikechukwu Uche
* Emeka Ifejiagwa
* Henry Nwosu
* Kalu Uche
* Romanus Orjinta
* Bob Usim
* Benedict Idahor
* Yakubu Adamu
* Isaac Semitoje
* Lucky Idahor
* Friday Elaho
* Michael Obiku
* Philip Obhafuoso
* Mutiu Adegoke

## Referències

* ↑ «Jubilation as promoted Heartland arrive Owerri» (en anglès). Punch Newspapers.
* ↑ «Heartland FC».
* ↑ «ThirdSphere.com - This account has been suspended». Arxivat de l'original el 2007-05-14. [Consulta: 30 setembre 2008].
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].

## Enllaços externs

* Heartland get Bulgarian striker
* Heartland promise better days
# György Garics

György Garics (Szombathely, Vas, Hongria, 8 de març de 1984) és un futbolista d'origen hongarès, nacionalitzat austríac. Juga de defensa i el seu equip actual és el SV Darmstadt 98 de la 1.Bundesliga d'Alemanya.

## Trajectòria

Va debutar en la Bundesliga Austríaca amb el Rapid Viena, amb el qual va guanyar un campionat nacional. A més va competir en la Copa de la UEFA (2004/2005) i en la Lliga de Campions (2005/2006).
El 29 d'agost de 2006 va ser transferit al Napoli italià. Va marcar el seu primer gol en la Sèrie A l'11 de maig de 2008 (Napoli-Milan 3-1).
L'1 de juliol de 2008 va ser cedit a l'Atalanta, per després fitxar a l'agost de 2010 pel Bologna.

### Internacional

Garics ha estat capità de la Selecció Sub-21 austríaca. Va debutar en la selecció major el 2 d'octubre de 2006 enfront de Liechtenstein, marcant 1 gol. Va participar en l'Eurocopa 2008 de Àustria-Suïssa, amb bones actuacions.

### Participacions en Eurocopas

| Eurocopa | Seu | Resultat |
| Eurocopa 2008 | Àustria-Suïssa | Primera fase |

## Clubs

| Club | País | Any |
| SK Rapid Viena | Àustria | 2002 - 2006 |
| SSC Napoli | Itàlia | 2006 - 2008 |
| Atalanta BC | Itàlia | 2008 - 2010 |
| Bologna FC | Itàlia | 2010 - 2015 |
| SV Darmstadt | Alemanya | 2015 - Present |

## Palmarès
### Campionats nacionals

| Títol | Club | País | Any |
| Bundesliga | SK Rapid Viena | Àustria | 2004 - 2005 |

## Referències

* ↑ S.S.C. Napoli S.p.A. bilancio (financial report and accounts) on 30 juny 2007 (en italià), PDF purchased from Italian C.C.I.A.A.
* ↑ S.S.C. Napoli S.p.A. bilancio (financial report and accounts) on 30 juny 2009 (en italià), PDF purchased from Italian C.C.I.A.A.

## Enllaços externs

* Fitxa a aic.football.it
# Heine (cràter)

Heine és un cràter d'impacte en el planeta Mercuri de 73 km de diàmetre. Porta el nom del poeta alemany Heinrich Heine (1797-1856), i el seu nom va ser aprovat per la Unió Astronòmica Internacional el 1979.

## Referències

* ↑ «Heine». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Heineken

Heineken International (Euronext HEIA) és un companyia cervesera neerlandesa, establerta l'any 1864 a Amsterdam, a la vora del riu Amstel, en comprar Gerard Adriaan Heineken (llavors amb 22 anys) una cervesera fins llavors anomenada "De Hooiberg". El 2005, Heineken posseïa 130 cerveseres en més de 65 països amb una plantilla de 61.732 treballadors.
Produeix 121,8 milions d'hectolitres de cervesa a l'any i és el quart fabricant mundial al darrere d'InBev, SABMiller i Anheuser-Busch. Heineken figura com una de la cerveses importades més venudes als Estats Units.
Heineken també posseeix marques com Cruzcampo, Tiger, Żywiec, Starobrno, Birra Moretti, Ochota, Murphy’s, Star o Buckler.
Actualment, als Països Baixos produeix a Zoeterwoude i 's-Hertogenbosch i ha deixat l'antiga fàbrica d'Amsterdam com a museu.
El 25 d'agost de 2023, com a conseqüència de la invasió russa d'Ucraïna el 2022, el grup va comunicar que abandonava el mercat rus, on disposava de 7 fàbriques, amb la venda del negoci per un euro a Arnest Group, assumint unes pèrdues d'uns 300 milions d'euros. Inicialment, ho havia de fer el març del 2022, però va adduir problemes tècnics per a fer-ho abans. Va mantenir el control tanmateix sobre la fabricació de la marca Amstel mitjançant un acord de llicències a productors locals durant 3 anys, però sense rebre'n cap mena de contraprestació econòmica.

## Referències

* ↑ «Heineken completes exit from Russia» (en anglès). Politico, 25-08-2023. [Consulta: 26 agost 2023].
# HD 33283 b

HD 33283 b és un exoplaneta que orbita al voltant de HD 33283. La massa del planeta és ¹/₃ cops la de Júpiter o més o menys la mateixa que la de Saturn. Tanmateix, el planeta orbita molt a la vora de l'estrella, necessitant només 18 dies per completar la seva òrbita amb una velocitat orbital de 86,5 km/s. Tot i així, la seva òrbita és caòtica, apropant-lo a 0,075 UA i allunyant-lo a 0,215 UA. L'astrònom Wladimir Lyra (2009) va proposar el nom Epimelius com a possible nom comú per al planeta.

## Referències

* 1 2 Geoffrey Marcy «The N2K Consortium. VI. Doppler Shifts without Templates and Three New Short‐Period Planets» (en anglès). Letters of the Astrophysical Journal, 1, 10-08-2006, pàg. 600–611. DOI: 10.1086/505173.
* 1 2 3 Gáspár Bakos «Radial Velocities from the N2K Project: Six New Cold Gas Giant Planets Orbiting HD 55696, HD 98736, HD 148164, HD 203473, and HD 211810» (en anglès). Astronomical Journal, 5, 18-10-2018, pàg. 213. DOI: 10.3847/1538-3881/AAE1F5.
* 1 2 Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Lyra «Naming the extrasolar planets». Astrophysics, 2009, pàg. 1-28. Bibcode: 2009arXiv0910.3989L.
* Johnson et al. «The N2K Consortium. VI. Doppler Shifts without Templates and Three New Short-Period Planets». The Astrophysical Journal, 647, 1, 2006, pàg. 600–611. DOI: 10.1086/505173.

## Enllaços externs

* «HD 33283». Exoplanets. Arxivat de l'original el 2009-11-25. [Consulta: 22 novembre 2009].
Coordenades: 05$^h$ 08$^m$ 01,0118$^s$; −26° 47′ 50,896″
# Habitatge unifamiliar al Raval de Montserrat, 3 (Terrassa)

La casa al Raval de Montserrat, 3 és un edifici del centre de Terrassa (Vallès Occidental), protegit com a bé cultural d'interès local, situat al començament del Raval de Montserrat, a la placeta de la Font Trobada, davant l'antic magatzem Cortès i Colomer.
És un habitatge unifamiliar entre mitgeres. La façana és possiblement del segle xviii, encara que la portalada ha estat modificada per encabir-hi un local comercial. Presenta balcons amb baranes de ferro molt senzilles i façanes arrebossades i rematades amb ràfec de coberta, a dues aigües, que vessen cap al carrer mitjançant una tortugada, la qual es recolza sobre una motllura de dentellons imbricats.

## Referències

* ↑ «Habitatge unifamiliar al Raval de Montserrat, 3». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 setembre 2014].

## Vegeu també

* Llista de monuments de Terrassa